CELEX: 32005R1967
Language: et
Date: 2005-12-01 00:00:00
Title: Komisjoni määrus (EÜ) nr 1967/2005,  1. detsember 2005 , teatavate kaupade klassifitseerimise kohta kombineeritud nomenklatuuris

2.12.2005   
            
            
               ET
            
            
               Euroopa Liidu Teataja
            
            
               L 316/7
            
         
      KOMISJONI MÄÄRUS (EÜ) nr 1967/2005,
   1. detsember 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud KN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud KN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1719/2005 (ELT L 286, 28.10.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (KN-kood)
               
               
                  Põhjendus
               
            
                  1
               
               
                  2
               
               
                  3
               
            
                  
                              1.
                           
                           
                              Toode on selge, kergelt vahutav vedelik, mille värvus võib olla kollane kuni kuldpruun. Alkoholisisaldus on 5,9 mahuprotsenti.
                              See saadakse õllevirde kääritamisel 15,3 Plato kraadini. Kääritatud lahus selitatakse ja filtreeritakse ning lisatakse 3,34 % suhkrusiirupit, 0,14 % aroomiaineid (millest 75 % pärinevad tequilast), 0,11 % sidrunhapet ja 0,002 % askorbiinhapet. Tootel on õlle lõhn ja maitse.
                              Toode on mõeldud vahetuks tarbimiseks. See esitatakse tollile õllena vastavalt märgistatud pudelites mahuga 330 ml/0,33 l.
                           
                        
               
                  2203 00 01
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning KN-koodide 2203 00 ja 2203 00 01 sõnastusega.
                  Toode on jook ja seda käsitatakse rubriiki 2203 kuuluva linnaseõllena. Toode tuleb klassifitseerida rubriiki 2203, kuna aroomiainega lisatud alkohol suurendab alkoholisisaldust ainult 0,04 %. Järelikult ei või toodet klassifitseerida rubriiki 2208.
                  Harmoneeritud süsteemi rubriigi 2203 selgitava märkuse kohaselt võib lisada suhkrut, värvainet, süsinikdioksiidi ja muid aineid. Järelikult võib rubriiki 2203 kuuluv õlu olla muu hulgas aromatiseeritud.
               
            
                  
                              2.
                           
                           
                              Õmbluseta, painduv, meditsiiniline plasttoru mattpinnaga polüvinüülkloriidist (PVC), seinapaksusega 0,6 mm ja välisläbimõõduga 5,7 mm. Toru minimaalne lõhkemisrõhk on 27,6 MPa, ja seda imporditakse umbes 1 200 m rullides.
                              Toodet kasutatakse tavaliselt gaasi ja vedelike ülekandmiseks, läbijuhtimiseks või jaotamiseks.
                              Kuigi toru, pärast soovitavasse pikkusesse lõikamist, saab kasutada meditsiiniseadmete osana, sealhulgas anesteesia, intensiivravisüsteemid, kateetrid ja arteriaalsüsteemid, ei ole sellel eriotstarvet meditsiiniseadmete osana.
                           
                        
               
                  3917 31 90
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 39 märkusega 8 ning KN-koodide 3917, 3917 31 ja 3917 31 90 sõnastusega.
                  Kuna toodet saab kasutada ka muuks kui spetsiifiliseks meditsiiniliseks otstarbeks, koos grupi 90 kaupadega, ei saa seda käsitada rubriiki 9018 kuuluva meditsiiniinstrumendi või -seadmena.
                  Klassifikatsioon põhineb toote kujul ja koostismaterjalil. Grupi 39 märkuse 8 kohaselt tuleb see klassifitseerida rubriiki 3917.
               
            
                  
                              3.
                           
                           
                              Termokahanevad plasttorud polüvinülideenfluoriidist (PVDF), õmbluseta, sarruseta, lõhkemisrõhuga alla 27,6 MPa, pikkusega u 25 mm ja läbimõõduga 9 mm.
                              Kuumutamisel tõmbuvad need kokku ja ümbritsevad tihedalt kõik nende sees oleva.
                              Toodet kasutatakse tavaliselt elektrijuhtmete kaitsmiseks.
                           
                        
               
                  3917 32 39
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 39 märkusega 8 ning KN-koodide 3917, 3917 32 ja 3917 32 39 sõnastusega.
                  Klassifikatsioon põhineb toote koostismaterjalil.
                  Neid torusid ei saa käsitada rubriiki 8546 kuuluvate isolaatoritena. Harmoneeritud süsteemi (HS) rubriigi 8546 selgitava märkuse kohaselt kasutatakse elektriisolaatoreid elektrijuhtmete kinnitamiseks, toetamiseks või viimiseks läbi seinte jms, samaaegselt isoleerides neid üksteisest ja maast. Neid torusid ei või käsitada rubriiki 8547 kuuluvate isoleertorudena.
                  HSi rubriigi 8547 punkti B kohaselt ei kuulu kõnealusesse rubriiki tervenisti isoleermaterjalist (nt kummist, plastist, punutud tekstiillõngast või klaasniidist) metallkatteta torud, need klassifitseeritakse vastavalt koostismaterjalile.
               
            
                  
                              4.
                           
                           
                              Püreestatud, roheline avokaado viljaliha (guacamole) järgmise koostisega (%massist):
                              
                                          avokaado
                                       
                                       
                                          90,5
                                       
                                    
                                          muud koostisained (nt sool, vürtsid, sidrunhape, antioksüdant, stabilisaator, säilitusaine) alla
                                       
                                       
                                          1
                                       
                                    
                                          erinevate suhkrute sisaldus, vastavalt grupi 20 lisamärkusele 2 a
                                       
                                       
                                          9,6
                                       
                                    Toode on pakendis netomassiga kuni 1 kg.
                           
                        
               
                  2008 99 67
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 20 lisamärkustega 2 a ja 3 ning KN-koodide 2008, 2008 99 ja 2008 99 67 sõnastusega.
                  Valmistist ei saa käsitada rubriiki 2103 kuuluva kastmena ega kastmelisandite seguna (vt HS selgitavaid märkusi rubriigi 2103 kohta), kuna see ei sisalda märkimisväärses koguses maitseainete koostisosi.
                  Valmistis klassifitseeritakse rubriiki 2008, kuna seda on töödeldud rohkem kui grupis 8 ette nähtud.
                  Toode klassifitseeritakse “suhkrulisandiga tootena”, grupi 20 lisamärkuse 3 kohaselt.